PolyAgent/wiki_georgian_en_parallel_20231101 huggingface dataset:
Salinas de Oro – Jaitz

Salinas de Oro – Jaitz
Salinas de Oro is a town and municipality located in the province and autonomous community of Navarre, northern Spain.
References
External links
SALINAS DE ORO in the Bernardo Estornés Lasa - Auñamendi Encyclopedia (Euskomedia Fundazioa)
Municipalities in Navarre
ლუციუს მარციუს ფილიპუსი (მრავალმნიშვნელოვანი)

ლუციუს მარციუს ფილიპუსი (მრავალმნიშვნელოვანი)
საკუთარი სახელი ლუციუს მარციუს ფილიპუსი შეიძლება აღნიშნავდეს ერთ-ერთს ქვემოთ ჩამოთვლილ პიროვნებათაგან:
ლუციუს მარციუს ფილიპუსი (კონსული ძვ. წ. 91) — თავისი დროის სახელგანთქმული რომაელი ორატორი და ამავე სახელის მქონე ძვ. წ. 56 წლის კონსულის მამა.
ლუციუს მარციუს ფილიპუსი (კონსული ძვ. წ. 56) — იმპერატორ ავგუსტუსის მამინაცვალი და კატონ უმცროსის სიმამრი.
ლუციუს მარციუს ფილიპუსი (კონსული ძვ. წ. 38 — ამავე სახელის მქონე ძვ. წ. 56 წლის კონსულის ვაჟი.
ბეატა შიდლო

ბეატა შიდლო
ბეატა მარია შიდლო (დ. 15 აპრილი 1963, ოსვენციმი) — პოლონელი პოლიტიკოსი, პოლონეთის პრემიერ-მინისტრი 2015 წლიდან.
1989 წელს დაამთავრა იაგელონსკის უნივერსიტეტის ეთნოგრაფიული ფაკულტეტი კრაკოვში. 1989-1995 წლებში იყო ისტორიის და ფილოსოფიის ფაკულტეტის ასპირანტი იაგელონსკის უნივერსიტეტში. 1997 წელს დაამთავრა კულტურის მენეჯერების ასპირანტურა ვარშავის ეკონომიკურ სკოლაში, ხოლო 2001 წელს — კრაკოვის ეკონომიკის უნივერსიტეტი, სადაც სწავლობდა ტერიტორიულ მართვას.
2004 წელს გახდა სახანძრო დაცვის ნებაყოფლობითი დეპარტამენტის ვიცე-პრეზიდეტი ქალაქ ბჟეშეში. 2005 წელს იგი შეუერთდა პარტია „სამართალი და სამართლიანობას“, არჩეულ იქნა სეიმში (ხელახლა აირჩიეს 2007 და 2011). 2010 წლიდან — პარტია „სამართალი და სამართლიანობის“ ლიდერის მოადგილე. დაქორწინებულია, ჰყავს ორი შვილი.
რესურსები ინტერნეტში
დაბადებული 15 აპრილი
დაბადებული 1963
პოლონელი ქალი პოლიტიკოსები
პოლონეთის პრემიერ-მინისტრები
ქალი პრემიერ-მინისტრები
Daphnella margaretae

Daphnella margaretae — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
რაჟდენ კუპრაშვილი

რაჟდენ კუპრაშვილი (დ. 31 მარტი, 1983, ქუთაისი) — ქართველი სამართალმცოდნე, იურიდიული დახმარების სახელმწიფო სამსახურის დირექტორი.
ბიოგრაფია
რაჟდენ კუპრაშვილმა დაამთავრა ქუთაისის აკაკი წერეთლის სახელმწიფო უნივერსიტეტი, სადაც მიენიჭა მაგისტრთან გათანაბრებული აკადემიური ხარისხი. არის ივანე ჯავახიშვილის სახელობის თბილისის სახელმწიფო უნივერსიტეტის სამართლის დოქტორანტი.
წლების განმავლობაში მსახურობდა სხვადასხვა პოზიციაზე. ხელმძღვანელობდა კომპანიებს „კუპრაშვილი და ადვოკატები“ და „შავი ზღვის საერთაშორისო საარბიტრაჟო პალატა“, ასევე მუშაობდა იურისტის პოზიციაზე საპროექტო–საკვლევაძიებო ინსტიტუტში „ტრანსპროექტი“. 2001 წლიდან 2009 წლამდე იყო მოსამართლის თანაშემწე ქუთაისის საქალაქო სასამართლოში.
2009-2013 წლებში იყო შპს „პრობლემური სესხების მართვის ჯგუფის“ იურისტი; 2009-2010 წლებში შპს „თბილისის სამედიატორო სასამართლო მუდმივმოქმედი არბიტრაჟი მეტეხის“ იურისტი; 2012-2013 წლებში იყო შპს „დტბ აუქციონის“ იურისტი; 2014-2015 წლებში მუშაობდა შპს „შავი ზღვის საერთაშორისო საარბიტრაჟო პალატის“ იურისტად; 2015- 2019 წლებში იყო სსიპ „ბავშვთა და ახალგაზრდობის ეროვნული ცენტრის“ იურისტი.
2019 წლის თებერვლიდან აირჩიეს იურიდიული დახმარების სახელმწიფო სამსახურის დირექტორად.
ფლობს ინგლისურ და რუსულ ენებს.
რესურსები ინტერნეტში
რაჟდენ კუპრაშვილი იურიდიული დახმარების სამსახური
ადვოკატთა ასოციაციის სარევიზიო კომისიას ახალი თავმჯდომარე ჰყავს
სქოლიო
ქართველი იურისტები
დაბადებული 1983
დაბადებული 31 მარტი
Leptogenys exudans

Leptogenys exudans — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ბადუ

ბადუ — კუნძული სერზდეის კუნძულიდან, (ავსტრალია, კუინზლენდი) ჩრდილოეთით 60 კმ-ში, ტორესის სრუტეში. ბადუ არის ტორესის სრუტის კუნძულებიდან ერთ-ერთი.
გეოგრაფია
ბადუ წარმოადგენს პატარა კუნძულს, რომელიც მდებარეობს ტორესის სრუტის კუნძულების ჯგუფის დასავლეთ ნაწილში, დაახლოებით შუაში პაპუა-ახალი გვინეასა და ავსტრალიას შორის. უახლესი კუნძული, მოა, მისგან გამოყოფილია სამკილომეტრიანი სრუტით. ბადუს ფართობი შეადგენს 97,8 კმ²-ს. სანაპირო ზოლის სიგრძე — 43,2 კმ. უმაღლესი წერტილი აღწევს 209 მ-ს.
გეოლოგიური თვალსაზრისით ბადუს კუნძული და მისი მეზობელი მოა წარმოადგენენ პლეისტოცენის პერიოდში არსებულ ერთიანი ხმელეთის ნაწილის ნარჩენს კუნძულ ახალი გვინეასა და კონტინენტ ავსტრალიას შორის, ასევე კეიპ-იორკის ნახევარკუნძულის ჩრდილოეთის დაბოლოვებაა, რომლის წარმოშობაც დათარიღებულია დაახლოებით გოლოცენის პერიოდით. თვითონ კუნძული ბადუ გამოეყო ნახევარკუნძულს დაახლოებით 8-6 ათასწლეულში ჩვენს ერამდე.
კუნძულის მნიშვნელოვანი ნაწილი შედგება შიშველი ბაზალტური ჯიშებისაგან. ღია ადგილები მსუბუქად დაფარულია მცენარიული საფარით. გვხვდება ხშირი მანგროს ტყეები.
ისტორია
ძველად ბადუს კუნძულს ჰქონდა ადამიანის თავებზე მონადირეთა კუნძულის რეპუტაცია. 1870-იან წლებამდე ადგილობრივი მოსახლეობის ძირითადი საქმიანობა იყო კუებზე და დიუგონებზე ნადირობა. კუნძულელებს შორის ხშირად წარმოიშობოდა კონფლიქტები.
1870-იან წლებში კუნძულზე დაარსდა მარგალიტის მომპოვებელთა ბაზა, ხოლო 1880-იან წლებში ადგილობრივი მოსახლეობის ძირითადი საქმიანობა გახდა პატარა გემებზე მუშაობა. დაახლოებით ამავე დროს კუნძულზე გამოჩნდნენ პირველი ქრისტიანი მისიონერები.
მოსახლეობა
2006 წელს კუნძულ ბადუზე ცხოვრობდა 818 ადამიანი. მათში უდიდესი უმრავლესობა (707 ადამიანი) ავსტრალიის ძირძველი მოსახლეობის წარმომადგენელია (ტორესის სრუტის კუნძულელები და ავსტრალიელი აბორიგენები). ძირითადი სასაუბრო ენაა — ტორესის სრუტის კრეოლური ენა (ამ ენაზე საუბრობს 455 ადამიანი) და კალა-ლაგავ-ია (150 ადამიანი). სახლში ინგლისურ ენაზე საუბრობს კუნძულელთა მხოლოდ 7,7 %. ძირითადი რელიგიაა — ქრისტიანობა (ანგლიკანობა). მთავარი დასახლებული პუნქტი მდებარეობს სამხრეთ-დასავლეთ სანაპიროზე. კუნძულზე მოქმედებს აეროდრომი.
ინფრასტრუქტურა
ბადუს ინფრასტრუქტურა მოიცავს:
აეროპორტი
რეგიონალური საბჭოს ოფისი
სკოლა (1-დან 7 წლამდე)
ჯანდაცვის ცენტრი მუდმივი ექიმითურთ
ორი საბაყლო-გასტრონომიული მაღაზია
ადგილობრივების საგანმანათლებლო ცენტრი
პოსტ ოფისი
ცენტრალური სააგენტო
ფეხბურთის მოედანი
მოტელი
იხილეთ აგრეთვე
ბადუს აეროპორტი
სქოლიო
ავსტრალიის კუნძულები
ტორესის სრუტის კუნძულები
მსხლების წმინდა გიორგის ეკლესია

მსხლების წმინდა გიორგის ეკლესია — არქიტექტურული ძეგლი, საკულტო ნაგებობა, ახალგორის მუნიციპალიტეტის სოფელ მსხლებში. აგებულია გვიან შუა საუკუნეებში.
დარბაზული ეკლესია სხვადასხვა ზომის რიყის ქვითაა ნაგები. გეგმით სწორკუთხა მოხაზულობისაა, აღმოსავლეთით სწორკუთხა საკურთხევლის ცენტრში გაჭრილია სწორკუთხა სარკმელი. სარკმლის ძირში ტრაპეზის ქვა დგას. აბსიდის ჩრდილოეთით ერთი, ხოლო სამხრეთით ორი სწორკუთხა ნიშაა. კონქი და კამარა ორივე შეისრულია. სატრიუმფო თაღი პილასტრებს ეყრდნობა. საკურთხევლის წინ შემორჩენილია სადა კანკელი.
ჩრდილოეთ, დასავლეთ და სამხრეთ კედლებს ერთსაფეხურიანი ხარისხი გასდევს.
ეკლესია განათებულია აღმოსავლეთისა და დასავლეთის სარკმლებით. სამხრეთი შესასვლელი შიგნით არქიტრავული _ გარეთ თაღოვანია. შესასვლელის თაღი შირიმის ქვითაა გადაყვანილი. კარი ნაოთხალია.
ეკლესიას სამხრეთიდან მინაშენი ჰქონდა. მინაშენის მხოლოდ დასავლეთი კედელია შემორჩენილი.
კედლები ბევრ ადგილას დაბზარული და გარღვეულია. კამარის დასავლეთი ნაწილი ჩამონგრეულია. სარკმლები დაზიანებულია. საბურავი აყრილია.
ლიტერატურა
შიდა ქართლი, ახალგორის მუნიციპალიტეტის არქიტექტურული მემკვიდრეობა, ტ. IV, თბ., 2008, გვ., 138-139
ახალგორის მუნიციპალიტეტის ტაძრები
სინტრის სასახლე

სინტრის სასახლე — შუა საუკუნეების სასახლე პორტუგალიის ქალაქ სინტრაში, სადაც XV საუკუნიდან XIX საუკუნის დასასრულამდე ცხოვრობდნენ პორტუგალიის მონარქები. სხვა ორ სასახლესთან ერთად შეტანილია იუნესკოს მსოფლიო მემკვიდრეობის ძეგლების სიაში.
ჯერ კიდევ XII საუკუნეში სასახლის ადგილას მდებარეობდა მავრების მმართველების რეზიდენცია. შემონახული ნაგებობის დიდი ნაწილი აგებულია ჟუან I დროს. ნაგებობა მნიშვნელოვნად დაზარალდა 1755 წლის მიწისძვრის შედეგად.
იხილეთ აგრეთვე
მსოფლიო მემკვიდრეობის ძეგლების სია ევროპაში
რესურსები ინტერნეტში
ოფიციალური საიტი
მსოფლიო მემკვიდრეობის ძეგლები პორტუგალიაში
მარიპა-დი-მინასი

მარიპა-დი-მინასი — მუნიციპალიტეტი ბრაზილიაში, მინას-ჟერაისის შტატში; მიეკუთვნება ზონა-და-მატის მეზორეგიონს. შედის ეკონომიკურ-სტატისტიკურ მიკრორეგიონ ჟუის-დი-ფორის შემადგენლობაში.
2010 წლის მონაცემებით, მოსახლეობა 2 788 ადამიანს შეადგენდა, მოსახლეობის სიმჭიდროვე 36.05 კმ²-ზე. ფართობი 77338 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
ამერიკა-მექსიკის ომი

ამერიკა-მექსიკის ომი — შეიარაღებული კონფლიქტი შეერთებულ შტატებსა და მექსიკას შორის 1846-1848 წლებში, რაც 1848 წელს აშშ-ის მიერ ტეხასის ანექსიით დამთავრდა, რომელსაც 1836 წლის ტეხასის რევოლუციის შემდეგ მექსიკა თავის ტერიტორიის შემადგენელ ნაწილად თვლიდა.
ამ კონფლიქტს შტატებში მოიხსენიებენ როგორც „მექსიკურ ომს“ (Mexican War), ხოლო მექსიკაში — „ამერიკის ინტერვენციას მექსიკაში“ (invasión estadounidense de México).
აშშ-ის ამ ექსპანსიას ძირითადად წარმართავდა პრეზიდენტი პოლკი. ამ ომის შედეგად მექსიკის მნიშვნელოვანი ტეროტორიები: ზემო კალიფორნია, სანტა-ფე-დე-ნიუ-მექსიკო იდალგოს ხელშეკრულებით აშშ-ს გადაეცა. ამასთან, მექსიკა დათანხმდა ტეხასის დაკარგვასაც და სახელმწიფო საზღვრის მდინარე რიო-გრანდეზე გატარებას.
რესურსები ინტერნეტში
Library of Congress Guide to the Mexican War.
The Handbook of Texas Online: Mexican War.
Reading List compiled by the United States Army Center of Military History.
Mexican War Resources.
The Mexican-American War, Illinois Historical Digitization Projects at Northern Illinois University Libraries .
მექსიკის ისტორია
აშშ-ის ისტორია
მექსიკის ომები
აშშ-ის ომები
ომები ქვეყნებს შორის
XIX საუკუნის ომები
ერნსტ ბირონი

ერნსტ ბირონი
ერნსტ იოჰან ბირონი, ფაქტიუროად ბირენი ან ბიურენი (დ. 3 დეკემბერი, 1690 — გ. 28 დეკემბერი, 1772) — რუსეთის იმპერიის რეგენტი და კურლანდიის ჰერცოგი, ოსტზეელი არისტოკრატების ოჯახიდან. ბირონი თავისი გვარის გაფრანგულებული ვარიანტია, რომელიც ფრანგი ჰერცოგების გვარების მსგავსებით მიიღო.
ბიოგრაფია
იგი იყო ფავორიტი დაქვრივებული იმპერატრიცის ანა იოანეს ასულისა, რომელსაც 1730 წელს გაჰყვა რუსეთში და გახდა მისი კარის ობერკამერჰერი. დიდი გავლენა ჰქონდა იმპერატორზე და ათი წლის განმავლობაში პრაქტიკულად მართავდა რუსეთს. ანა ივანეს ასულის დახმარებით 1737 წელს აირჩიეს კურლანდიის ჰერცოგად. საჰერცოგოს მართავდა პეტერბურგიდან. ანა ივანეს ასულის გარდაცვალეს შემდეგ (1740) მისივე ანდერძით გახდა მცირეწლოვან ივანე VI-ს რეგენტი. 1740 წლის 9 ნოემბრის სასახლის გადატრიალების დროს დააპატიმრეს და სიკვდილი მიუსაჯეს, რაც შემდეგ შეუცვალეს ციმბირში გადასახლებით. 1742 წელს იმპერატორმა ელისაბედმა იაროსლავლში გადაიყვანა. პეტრე III-მ პეტერბურგში დააბრუნა. ეკატერინე II-მ აღუდგინა კურლანდიის ჰერცოგობა.
იხილეთ აგრეთვე
ბირონოვშჩინა
ლიტერატურა
ლატვიის ისტორია
დაბადებული 3 დეკემბერი
დაბადებული 1690
გარდაცვლილი 28 დეკემბერი
გარდაცვლილი 1772
ნაბურლუ

ნაბურლუ — სოფელი აზერბაიჯანში, ხაჩმაზის რაიონში.
რესურსები ინტერნეტში
ხაჩმაზის რაიონის სოფლები
აღმოსავლეთმცოდნეობა

აღმოსავლეთმცოდნეობა (ასევე ორიენტალისტიკა) — სამეცნიერო დისციპლინა, რომელიც აღმოსავლეთის ენების, სულიერი და მატერიალური კულტურის შესწავლითაა დაკავებული.
აღმოსავლეთმცოდნეობა ევროპაში
ევროპაში, აღმოსავლეთმცოდნეობა როგორც აკადემიური დისციპლინა პარიზში 1795 წელს დაარსდა სახელწოდებით — École spéciale des langues orientales. პარიზის ამ სკოლაში ასწავლიდა სილვესტრ სასი (Silvestre de Sacy, 1758—1838), რომელმაც თავისი მოღვაწეობით დიდი გავლენა იქონია აღმოსავლეთმცოდნეობითი მეცნიერების განვითარებაზე. გერმანიაში 1845 წელს დაფუძნდა გერმანიის აღმოსავლური საზოგადოება, რომელიც დღემდე შეისწავლის აზიის, აფრიკის და ოკეანეთის ქვეყნებს, მათ ენებს, საზოგადოებებს, კულტურებს.
ვენაში 1886 წელს შეიქმნა ორიენტალისტიკის ინსტიტუტი. ავსტრიის დედაქალაქში არსებულ ამ ინსტიტუტში დღესდღეობით ფუნქციონირებს ძველსემიტური ფილოლოგიისა და წინა აზიის არქეოლოგიის, არაბისტიკისა და თურქოლოგიის სპეციალობები.
ორიენტალისტიკის დისციპლინებია ასირიოლოგია, ირანისტიკა, თურქოლოგია, ოსმანისტიკა, სემიტოლოგია და ზოგჯერ სემიტოლოგიისაგან განცალკევებით დგას აგრეთვე არაბისტიკა და ისლამოლოგია.
სიტყვის ფართო გაგებით აღმოსავლეთმცოდნეობა შეიძლება მოიცავდეს ეგვიპტოლოგიასაც. ეგვიპტოლოგიას ხშირად აფრიკანისტიკას მიაკუთვნებენ.
იაპონიაშიც არსებობს სამეცნიერო დისციპლინა, რომელიც პირიქით ევროპის, ან დასავლეთის შესწავლითაა დაკავებული. (იხ. რანგაკუ.)
იხილეთ აგრეთვე
ორიენტალიზმი
იაპონოლოგია, სინოლოგია
აზიისა და აფრიკის ინსტიტუტი
რესურსები ინტერნეტში
თბილისის ივანე ჯავახიშვილის სახელობის სახელმწიფო უნივერსიტეტი. აღმოსავლეთმცოდნეობა
გოეთეს სახ. ინსტიტუტი: გერმანული ორენტალისტიკა. კლასიკური ორიენტალისტიკის ცუდი სახელის გამო ისლამურ სამყაროში
რომან ლოიმეიერი: ედვარდ საიდი და გერმანულენოვანი ორიენტალისტიკა: Eine Kritische Würdigung. Wiener Zeitschrift für kritische Afrikastudien 2/2001, Jg. 1
ჭიშურა (სულორის შენაკადი)

ჭიშურა (სულორის შენაკადი)
ჭიშურა — მდინარე ვანის მუნიციპალიტეტში, მდინარე სულორის მარცხენა შენაკადი.
რესურსები ინტერნეტში
უნივერსალური ენციკლოპედიური ლექსიკონი nplg.gov.ge
იმერეთის მხარის მდინარეები
უსურვილო უბედურება

უსურვილო უბედურება — ავსტრიელი მწერლის, პეტერ ჰანდკეს, 1972 წლის ნახევრად-ავტობიოგრაფიული ნოველა, რომელიც 1971 წლის 19 ნოემბერს მისი დედის, მარიას, თვითმკვლელობის გამოძახილია. ნაწარმოები სწორედ მარიას ცხოვრებასა და მის ტრაგიკულ აღსასრულზე გვიამბობს.
კარლ უვე კნაუსგორმა ნოველას „თანამედროვეობის ერთ-ერთი ყველაზე მნიშვნელოვანი გერმანულენოვანი ნამუშევარი უწოდა.“
რესურსები ინტერნეტში
სქოლიო
გერმანულენოვანი რომანები
პეტერ ჰანდკეს რომანები
თვითმკვლელობა მხატვრულ ლიტერატურაში
ავტობიოგრაფიული რომანები
ვედრება (ფილმი)

ვედრება (ფილმი)
ვედრება — კინოსტუდია „ქართული ფილმის“ 1967 წელს გადაღებული ტრილოგიის პირველი მხატვრული ფილმი. მეორე, „ნატვრის ხე“, 1976 წელს გამოვიდა ეკრანებზე. მესამე კი „მონანიება“. დამდგმელი რეჟისორი: თენგიზ აბულაძე. სცენარის ავტორები: ანზორ სალუქვაძე, რეზო კვესელავა, თენგიზ აბულაძე. ოპერატორი: ალექსანდრე ანტიპენკო﻿. მხატვრარი: რევაზ მირზაშვილი﻿﻿. კომპოზიტორი: ნოდარ გაბუნია﻿.
სიუჟეტი
ხევსურმა ალუდა ქეთელაურმა ორთაბრძოლაში ქისტი მუცალი მოკლა, მაგრამ მტრის ვაჟკაცობით მოხიბლულმა მისი ღირსება დაინდო და მარჯვენა არ მოკვეთა. ალუდა ადათის დარღვევისთვის თემიდან გააძევეს... ქისტმა ჯოყოლამ მთაში ნადირობისას ხევსური ზვიადაური გაიცნო, უმასპინძლა, ღამე გაათევინა, მაგრამ ქისტებმა მოსისხლე მტერი იცნეს, ჯოყოლას სტუმარი წაართვეს და ქისტის საფლავს ზედ დააკლეს. ჯოყოლამ ზვიადაურის დაცვა ვერ შეძლო, შეურაცხყოფა ვერ აიტანა და თავი მტერს შეაკლა.
როლებში
მთავარი გმირები
სპარტაკ ბაღაშვილი (ღვთისია)
რუსუდან კიკნაძე (ქვრივი-ქალი)
რამაზ ჩხიკვაძე (მაცილი)
თენგიზ არჩვაძე (ალუდა)
გეიდარ ფალავანდიშვილი (მუცალი)
ოთარ მეღვინეთუხუცესი (ჯოყოლა)
ზურაბ ქაფიანიძე (ზვიადაური)
ნანა ქავთარაძე (აგაზა)
ირაკლი უჩანეიშვილი (მუსა)
დიმიტრი ყიფიანი (თავადი)﻿
ფაქტები
თენგიზ აბულაძის ფილმებს არასდროს ეტყობოდა, რომ რეჟისორი უხარისხო საბჭოთა ფირზე იღებდა. 1967 წელს, როცა ეკრანებზე მისი ახალი ფილმი „ვედრება“ გამოვიდა, ვაჟა-ფშაველას ნაწარმოებების ამ ეკრანიზაციით უკმაყოფილო კრიტიკოსებიც კი აღნიშნავდნენ, რომ თენგიზ აბულაძემ „შექმნა რაღაც მაგიური გამოსახულება, სურათი, რომელმაც ვაჟას ენა კინოს ენად აქცია“. მაგრამ უკმაყოფილო მაინც ბევრი დარჩა, განსაკუთრებით საბჭოთა კინოს იდეოლოგებს შორის.
ნანა ჯანელიძე იხსენებს: „მთელი ცხოვრება ოცნებობდა, რომ ფილმი გადაეღო კარგ ფირზე, „კოდაკზე“ და ეს დარჩა ოცნებად... გული გაუსკდა, როცა კანში ნახა საბჭოთა ფირზე გადაღებული ფილმი“.
„ვაჟას გენიალურობა მისი განსაკუთრებულობაა“, უთქვამს თენგიზ აბულაძისთვის ერთხელ ვაჟა ფშაველას სპეციალისტს გრიგოლ კიკნაძეს, რომელსაც აბულაძე თავის მასწავლებლად მიიჩნევდა. პირველად „ვედრება“ სწორედ ამ ადამიანს უჩვენეს: „ეს რომ ნახა გრიშა კიკნაძემ, რომელიც იყო ვაჟას კაბინეტის ჩამომყალიბებელი და ვაჟას ერთ-ერთი საუკეთესო სპეციალისტი, ― თენგიზმა უჩვენა, ― თენგიზი სახლში გაბრწყინებული მოვიდა, ბატონ გრიშას უთქვამს, ისეთ რაღაცებს შეეხეო შენ ვაჟას შემოქმედებაში, რაც ჩვენც კი, ლიტერატორებს, ჯერ არა გვაქვს დამუშავებულიო... ვაჟას რაღაც შტამპებით უყურებდნენ და უცებ აღმოჩნდა, რომ ეს იყო დიდი ფილოსოფოსი.“
ჯილდოები
გრან-პრი, სან-რემოს საავტორო ფილმების საერთაშორისო ფესტივალი, იტალია (1973).
რესურსები ინტერნეტში
ფილმი imdb.com-ზე
სქოლიო
1967 წლის ქართული ფილმები
თენგიზ აბულაძის ფილმები
ქართულენოვანი ფილმები
ვაჟა ფშაველას ნაწარმოებების ეკრანიზაციები
ალესიო რომანიოლი

ალესიო რომანიოლი (დ. 12 იანვარი, 1995, ანციო, იტალია) — იტალიელი ფეხბურთელი. ამპლუით მცველი, თამაშობს „მილანსა“ და იტალიის ნაკრებში.
რომანიოლიმ კარიერა დაიწყო „რომაში“ 2012 წელს. 2014 წელს იჯარით გადავიდა „სამპდორიაში“, სადაც გაატარა ერთი წელი, რის შემდეგაც, 2015 წელს შეუერთდა „მილანს“.
ჯიდლდოები
კლუბი
მილანი
იტალიის საფეხბურთო სუპერთასი: 2016
რესურსები ინტერნეტში
საიტზე Soccerway
საიტზე Transfermarkt-ზე
საიტზე Goal.com
სქოლიო
დაბადებული 1995
იტალიელი ფეხბურთელები
სერია A-ს ფეხბურთელები
რომას ფეხბურთელები
სამპდორიას ფეხბურთელები
დაბადებული 12 იანვარი
Guadalupe Victoria, Puebla

Guadalupe Victoria, Puebla
Guadalupe Victoria Municipality is a municipality in the Mexican state of Puebla. According to the National Statistics Institute (INEGI), it had a population of 15,041 inhabitants in the 2005 census. Its total area is 239.83 km². It is named after Guadalupe Victoria, the first president of Mexico.
Its geographical coordinates are 19° 17′ North, and 97° 20′ West. Its average altitude is above sea level. Its highest elevation is the rhyolitic twin dome volcano Las Derrumbadas (3480 m).
External links
https://web.archive.org/web/20070324000550/http://www.e-local.gob.mx/work/templates/enciclo/puebla/Mpios/21067a.htm
Municipalities of Puebla
სანტა-კრუს-დე-ლა-პალმა

სანტა-კრუს-დე-ლა-პალმა — მუნიციპალიტეტი ესპანეთში, შედის კანარის კუნძულების ავტონომიური გაერთიანების სანტა-კრუს-დე-ტენერიფეს პროვინციის შემადგენლობაში. მდებარეობს კუნძულ პალმაზე. ფართობი — 43,38 კმ². მოსახლეობა — 15 361 კაცი (2022 წ.).
იხილეთ აგრეთვე
სანტა-კრუს-დე-ტენერიფეს მუნიციპალიტეტები
რესურსები ინტერნეტში
სანტა-კრუს-დე-ლა-პალმის მუნიციპალიტეტის ოფიციალური საიტი
სქოლიო
სანტა-კრუს-დე-ტენერიფეს მუნიციპალიტეტები
Grand Funk Railroad

Grand Funk Railroad (აგრეთვე ცნობილი როგორც Grand Funk) — ამერიკული ბლუზ-როკ ჯგუფი, რომელიც 1970-იან წლებში დიდი პოპულარობით სარგებლობდა. მას მოვლილი აქვს მსოფლიოს საკონცერტო დარბაზები, რომლებიც ყოველთვის ბოლომდე ივსებოდა. მნიშვნელოვანია, რომ კრიტიკოსებს ჯგუფი არასოდეს მოსწონდათ, მაგრამ რიგითი მსმენელი მათი შემოქმედებით დაინტერესებული რჩებოდა.
დისკოგრაფია
On Time (1969)
Grand Funk (1969)
Closer to Home (1970)
Survival (1971)
E Pluribus Funk (1971)
Phoenix (1972)
We're an American Band (1973)
Shinin' On (1974)
All the Girls in the World Beware!!! (1974)
Born to Die (1976)
Good Singin', Good Playin' (1976)
Grand Funk Lives (1981)
What's Funk? (1983)
რესურსები ინტერნეტში
ოფიციალური საიტი
სქოლიო
1968 წელს ჩამოყალიბებული ჯგუფები
ამერიკული მძიმე როკ-ჯგუფები
ძვ. წ. 891

ძვ. წ. 891
— წლების რაოდენობა ქრისტესშობამდე.
მოვლენები
დაიბადნენ
გარდაიცვალნენ
ლეჯეთი (გუსარი)

ლეჯეთი (გუსარი)
ლეჯეთი — სოფელი აზერბაიჯანში, გუსარის რაიონში. მოსახლეობის რაოდენობა — 650 კაცი.
რესურსები ინტერნეტში
გუსარის რაიონის სოფლები
სინ-ნამირი

სინ-ნამირი — ასურეთის მეფე და შვიდი უზურპატორიდან ერთ-ერთი, რომელიც მეფობდა ძველი ასურული პერიოდის დროს. სავარაუდოდ სინ-ნამირი სამეფო ტახტზე ნასირ-სინის შემდეგ ავიდა, მასზე შემორჩენილი მწირი ინფორმაციის გამო უცნობია, თუ როდის დაიწყო ან დასრულდა მისი მმართველობა. სინ-ნამირის შემდეგ ასურეთის სამეფო ტახტზე კიდევ ერთი უზურპატორი იპკი-იშტარი ავიდა.
რესურსები ინტერნეტში
ასურეთი
ასურელი მეფეები
ასურეთის მეფეების სია
ასურეთის მეფეები
Paper Monkeys

Paper Monkeys — ფსიქოდელიური როკ-ჯგუფ Ozric Tentacles-ის მეთოთხმეტე სტუდიური ალბომი. გამოვიდა 2011 წელს. ალბომი Snapper Music-მა გამოსცა.
სიმღერების სია
სქოლიო
2011 წლის ალბომები
Ozric Tentacles-ის ალბომები
გურამ გიორგაძე

გურამ გიორგაძე (დ. 24 აპრილი, 1945, ჭიათურა) — ქართველი ექიმი, მეცნიერი.
1969 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1969–1971 წლებში იყო ჭიათურის ქალაქის პოლიკლინიკის თერაპევტი. 1971–1975 წლებში ჭიათურის ქალაქის საავადმყოფოს ექიმი–თეტაპევტი. 1972–1975 წლებში თბილისის სახელმწიფო სამედიცინო ინსტიტუტის თერაპიის კათედრის უფროსი ლაბორანტი, 1975–1996 წლებში ასისტენტი, 1996 წლიდან კათედრის დოცენტი. 1989 წლიდან თბილისის მე–4 კლინიკური საავადმყოფოს კარდიოლოგიური განყოფილების გამგე. ავტორია 23 სამეცნიერო ნაშრომის.
1981 წელს დაიცვა საკანდიდატო დისერტაციის თემა — „ეკგ–ზე იშემიური T კბილის გენეზისა და დიაგნოსტიკური ღირებულების შესწავლა სხვადასხვა დაავადებების დროს ასაკობრივ ასპექტში.“
ლიტერატურა
ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 68
რესურსები ინტერნეტში
დაბადებული 24 აპრილი
დაბადებული 1945
ქართველი ექიმები
ვილიამარია (კალდასი)

ვილიამარია (კალდასი)
ვილიამარია — ქალაქი და მუნიციპალიტეტი კოლუმბიაში, კალდასის დეპარტამენტში.
2005 წლის მონაცემებით, მოსახლეობა 48.322 ადამიანს შეადგენდა. ფართობი 461 კმ²-ია.
იხილეთ აგრეთვე
კალდასის დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
კალდასის დეპარტამენტის მუნიციპალიტეტები და ქალაქები
ხასანოვო (მელეუზის რაიონი)

ხასანოვო (მელეუზის რაიონი)
ხასანოვო — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.
2010 წლის მონაცემებით სოფელში ცხოვრობს 221 ადამიანი. რაიონულ ცენტრ მელეუზიდან დაშორებულია 26 კილომეტრით. უახლოესი რკინიგზის სადგურია მელეუზი, რომელიც დაშორებულია 26 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (98%).
რესურსები ინტერნეტში
Совет муниципальных образований Республики Башкортостан.
სქოლიო
მელეუზის რაიონის სოფლები
ვან-დიმენის ყურე

ვან-დიმენის ყურე
ვან-დიმენი — ყურე ნახევარკუნძულ არნემ-ლენდსა და კუნძულ მელვინს შორის, ჩრდილოეთ ავსტრალიაში. იგი უერთდება ტიმორის ზღვას დასავლეთში კლარენსის სრუტით (დარვინთან ახლოს) და არაფურის ზღვას ჩრდილოეთით დუნდასის სრუტით. იგი მოიცავს 14 000 კმ²-ს.
ვან-დიმენის ყურეში ჩაედინება შემდეგი მდინარეები: სამხრეთ ალიგატორი, აღმოსავლეთ ალიგატორი და ადელაიდა.
ავსტრალიის ყურეები
ჩრდილოეთ ტერიტორიის გეოგრაფია
მერჰოტეპრე ინი

მერჰოტეპრე ინი (ასევე ინი I) — ძველი ეგვიპტის მეფე (ფარაონი) მეცამეტე დინასტიიდან, რომელიც მეფობდა მეორე გარდამავალი პერიოდის დროს. მისი მმართველობა დაიწყო ძვ.წ. 1677 წელს და დასრულდა ძვ.წ. 1675 წელს. მერჰოტეპრე შესაძლოა წინამორბედი ფარაონის მერნოფერა აიბისა და დედოფალ ინენის ვაჟი იყო. ტურინის სიის მიხედვით მერჰოტეპრემ 2 წელი, 3 ან 4 თვე და 9 დღე იმეფა.
რესურსები ინტერნეტში
XIII დინასტია
ეგვიპტის მეცამეტე დინასტია
მეცამეტე დინასტიის ფარაონები
ეგვიპტის ფარაონები
ეგვიპტის მეცამეტე დინასტიის ფარაონები
საქართველოს კონსტიტუციური კანონი

საქართველოს კონსტიტუციური კანონი — მიიღება საქართველოს ტერიტორიული სახელმწიფოებრივი მოწყობის განსაზღვრისას და საქართველოს კონსტიტუციის გადასინჯვისას. საქართველოს კონსტიტუციური კანონი საქართველოს კონსტიტუციის განუყოფელი ნაწილია. კონსტიტუციური კანონი მიღებულად ჩაითვლება, თუ მას მხარს დაუჭერს პარლამენტის სრული შემადგენლობის სულ ცოტა ორი მესამედი.
კონსტიტუციური კანონით განისაზღვრება აფხაზეთის ავტონომიური რესპუბლიკისა და აჭარის ავტონომიური რესპუბლიკის ნორმატიული აქტების მომზადების, მიღების (გამოცემის), გამოქვეყნებისა და მოქმედების წესი.
საქართველოს კონსტიტუციის ამოქმედებიდან დღემდე საქართველოს სახელმწიფო მოწყობის შესახებ მიღებულია ორი კონსტიტუციური კანონი: 2001 წლის კონსტიტუციური კანონი „აფხაზეთის ავტონომიური რესპუბლიკის სტატუსის შესახებ“ და 2004 წლის კონსტიტუციური კანონი „აჭარის ავტონომიური რესპუბლიკის სტატუსის შესახებ“. ორივე კონსტიტუციური კანონი საქართველოს კონსტიტუციის განუყოფელი ნაწილია, მაგრამ არ ისინი არ შესულა საქართველოს კონსტიტუციის ტექსტში.
ლიტერატურა
საქართველოს კონსტიტუცისა
საქართველოს კანონი ნორმატიული აქტების შესახებ
ა. დემეტრაშვილი, ი. კობახიძე, კონსტიტუციური სამართალი, თბ., 2010
პ. ცნობილაძე, კონსტიტუციური სამართალი, წიგნი I, თბ., 2004
გ. ხუბუა, სამართლის თეორია, თბ., 2004
რესურსები ინტერნეტში
საქართველოს კონსტიტუციური კანონი აჭარის ავტონომიური რესპუბლიკის შესახებ
სქოლიო
საქართველოს კონსტიტუცია
საქართველოს კონსტიტუციური კანონები